Ако Тръмп или Байдън не признаят изборите , може да има въоръжени конфликти Битката е между две различни икономически и външнополитически идеологии , смята проф . Здравко Попов Вече има напрежение сред поддръжниците на кандидат - президентите в САЩ . Ако един от двамата кандидати - Доналд Тръмп или Джо Байдън , не признае вота , може да се стигне до по - сериозни , включително на някои места въоръжени конфликти . Това каза проф . Здравко Попов , философ , дипломат , президент на Институт за публична политика , в предаването “ Светът е бизнес ” по Bloomberg TV Bulgaria . “ Изборните резултати до момента потвърждават становището , че Америка е разполовена на две и все още не е ясно превес на коя от двете половини ще бъде осъществен ” , посочи Попов . “ Битката е доста ожесточена и тя е между две идеологии , две различни икономически и външнополитически идеологии ” . Според Попов икономическите причини са в основата на разделението в САЩ . Той обясни , че това се дължи на факта , че голяма част от печалившия и прогресивен бизнес беше изнесен от страната поради ниската цена на труда или добрите данъчни условия в други части на света , което е сериозен удар за средната класа в Америка . “ Тръмп се опита да се пребори с всичко това , но това е една тенденция , която може много трудно да бъде преодоляна ” , смята Попов . Денят на изборите в САЩ : Икономиката , Covid и расата разделят американския електорат Гостът отбеляза , че Тръмп е направил всичко възможно да възстанови производства и да октрие нови работни места в САЩ в рамките на три години от мандата си . “ Ако не беше пандемията , вероятно изборите нямаше да са толкова оспорвани и Тръмп щеше да спечели със сравнителна лекота ” . “ Тръмп дойде с по - скоро почерка на по - стар тип американски консерватизъм , който бихме могли да видим в лицето на хора като Бари Голдуотър , частично Роналд Рейгън " , каза още Попов . " Ретроконсерватизмът в голяма степен се оказа адекватен на интересите и желанията на голяма част от американските граждани ” .